किसानों को 2.46 करोड़ रुपए का मिलेगा मुआवजा
श्योपुर | राहत आयुक्त द्वारा जिले में गत 10 अक्टूबर को तेज हवा एवं ओलावृष्टि के कारण फसल खराब होने से प्रभावित किसानों के लिए 246.54 लाख की मुआवजा राशि आवंटित कर दी है। कलेक्टर अभिजीत अग्रवाल ने बताया कि पहले मुआवजा राशि के वितरण के दौरान जिन किसानों का प्रधानमंत्री फसल बीमा योजना के तहत बीमा था उनकी स्थिति स्पष्ट न होने के कारण मुआवजा नहीं दिया जा सका था । प्रशासन की ओर से बीमा कराने वाले किसानों को आरबीसी 6 (4) के प्रावधान के तहत मुआवजा राशि प्रदान करने का प्रस्ताव राज्य शासन को भेजा गया था। इसी क्रम में राहत आयुक्त द्वारा 2 करोड़ 46 लाख 54 हजार मुआवजा राशि आवंटित की गई है।
hin_Deva hin_Deva